NaiveNeuron/SloPal huggingface dataset:
S. Becík, minister pôdohospodárstva SR: (2008-10-23):
Ja som hovoril, samozrejme, aj na margo štátnej ochrany prírody, že demokracia nie je sloboda bez hraníc, ani sloboda bez zodpovednosti, že s touto otázkou sa budú musieť v prvom rade vysporiadať odborníci, že les nemá len svoju ekologickú, ale má aj svoju ekonomickú funkciu a že tú ekonomickú funkciu, ktorú by sme mali merať v tržbách a kvalite, teda v kvalite vyťaženého dreva a v tržbách za vyťažené drevo, nakoniec budeme merať v opačnom zmysle slova, a to vo vynaložených nákladoch, ktoré budeme potrebovať na ochranu tohto lesa, ktorý nám dnes svojím spôsobom, v úvodzovkách, ťaží podkôrnik a kde budeme musieť vynaložiť nemalé úsilie na to, aby sme ten les ozdravili za prostriedky, ktoré budú mať miliardové rozmery, pretože nie je to záležitosť jedného roka a na druhej strane aj v tomto roku 355 mil. korún bolo potrebné vynaložiť na ozdravenie lesov. Toľko z mojej strany.
Ďuriš Nicholsonová, Lucia, podpredsedníčka NR SR (2017-05-16):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Do rozpravy sa prihlásili dvaja páni poslanci a pani poslankyňa Kaščáková. Nech sa páči, pán poslanec Beblavý.
M. Číž, podpredseda NR SR: (2010-03-04):
(Hlasovanie.) Prítomných 132 poslancov, za návrhy 77 poslancov, zdržalo sa 54 poslancov, 1 nehlasoval. Konštatujem, že tieto návrhy zo spoločnej správy sme schválili. Nech sa páči.
Hrnčiar, Andrej, podpredseda NR SR (2017-06-13):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Stanislavovi Kmecovi.
Grendel, Gábor, poslanec NR SR (2018-10-19):
Ďakujem pekne. Už len veľmi krátko, čo sa týka ešte tej kvality vysokých škôl, zopakoval by som svoju myšlienku z rozpravy. Kto učí budúcich právnikov a advokátov na tých vysokých školách? Dlhoroční advokáti, dlhoroční právnici. Oni vychovávajú, oni učia, oni skúšajú tých budúcich advokátov, tých budúcich koncipientov. To sú tí advokáti a právnici, ktorí hovoria, že, fú, tí dnešní mladí, tak to je katastrofa, čo vychádza z tých fakúlt. No ale ich vychovávajú tí starí, dlhoroční absolventi právnických fakúlt. Ministerstvo školstva momentálne riadi práve nominantka Slovenskej národnej strany, takže ak treba riešiť kvalitu vysokých škôl, možno ona je tá kompetentná osoba vo výkonnej moci, ktorá by mohla v tejto veci niečo urobiť. Posledná myšlienka bude parafráza ústavy alebo možno aj presný citát. Štátna moc pochádza od občanov, od všetkých občanov, nie od Slovenskej advokátskej komory, ktorá predĺženie koncipientskej praxe presadila, prelobovala počas jednofarebnej vlády SMER-u. Milé kolegyne, vážení kolegovia, urobte niečo pre to, aby mladí absolventi právnickej fakulty mali pocit, že platí ústava, že štátna moc pochádza od všetkých občanov, nie od lobistických, záujmových a iných združení. Ďakujem pekne.
Hellebrandt, Tomáš, poslanec NR SR (2023-12-20):
Ďakujem za slovo, pán podpredseda a teda pán spravodajca, ja by som sa tiež chcel venovať slovu úcta. Po prvé, myslím si, že vystupovanie opozície alebo väčšej časti opozície vo vzťahu k zákonom, ktoré stoja pred Národnou radou, bolo počas celého tohto volebného obdobia nielen úctivé, ale aj úctyhodné. A po druhé, súčasťou úcty k demokracii by mala byť aj úcta k zákonom. Rozpočet, ako je predložený, je v nesúlade k zákonom o, teraz rozmýšľam, ktorý to je, k zákonom o rozpočtových pravidlách, mám na mysli najmä výdavkové limity, aktuálne platné limity zákon nespĺňa. Rada pre rozpočtovú zodpovednosť urobila nadprácu časovú a predložila nové limity minulý týždeň do Národnej rady správne a v súlade so zákonom a v súlade s úctou k demokracii by bolo tieto limity najprv prerokovať, schváliť, následne dosiahnuť súlad rozpočtu s novými limitmi a prijať nový rozpočet, ktorý je v súlade teda s platnými limitmi. Ďakujem. (Potlesk.)
Tomáš, Erik, poslanec NR SR (2022-06-23):
Áno, na tejto aktuálnej schôdzi.
Hrušovský, Pavol, podpredseda NR SR (2010-09-09):
Pán poslanec Matovič. (Hlas v sále.) Pán poslanec Galbavý.
Hrnčiar, Andrej, podpredseda NR SR (2018-12-04):
Reakcia, pani poslankyňa Shahzad.
Kotleba, Marian, poslanec NR SR (2018-11-27):
Pán Danko, neviem, či ste počúvali kolegov, keď rozprávali. Aj Schlosár, aj Mazurek hovorili o tom, že vy v tomto návrhu uznesenia chcete chrániť, na tom by nebolo nič zlé, že chrániť, ale chcete chrániť len Židov. Prečo nechránite Slovákov, Čechov, Maďarov, Rusov, alebo menšiny Rusínov, alebo akékoľvek iné národy a národnosti, ale iba selektívne Židov? A vlastne, veď neviem, či si uvedomujete, ja teraz úplne vecne rozprávam, ani vás neurážam, ale ani nikto z kolegov to nemal za úmysel, ale to nie je žiadny antisemitizmus, že kolegovia sa dožadovali iba toho, aby na všetkých platili rovnaké pravidlá. Že keď chcete chrániť Židov, v poriadku, tak ich chráňte, ale treba chrániť aj všetkých ostatných, lebo, a možno sa vám to bude zle počúvať, ale Židia naozaj nie sú nič viac ako ostatní ľudia. Ak si myslíte, že sú niečo viac, tak to povedzte nahlas. Nie, oni nie sú menej, ale nie sú ani viac. Všetci ľudia sú si rovní, pán Danko, tak keď chcete týchto ľudí chrániť, tak ich chráňte všetkých. A ak za to, že vravíme, aby aj ostatní ľudia mali nárok na Slovensku, v demokratickom štáte, alebo aspoň štáte, ktorý sa za demokratický pokladá, za právny, aby mali nárok na rovnakú právnu ochranu. Ak za to podľa vás sme fašisti, antisemiti, tak potom v poriadku, potom sme, áno, potom sme. Ale nevidím na tom nič amorálne, neľudské ani nespravodlivé, ak nahlas hovoríme, že je tu takéto uznesenie, ale rozšírte ho na všetky národy, alebo ho rozšírte aspoň na Slovákov, štátotvorný národ. Ale predsa nie je možné, aby vy ste pred práva štátotvorného národa vo vlastnom štáte postavili nejakú, akúkoľvek menšinu. Ak si to myslíte, tak to povedzte nahlas a nehanbite sa za to.
Mičovský, Ján, poslanec NR SR (2021-06-30):
Ďakujem veľmi pekne za slovo. Prepáčte, naučím sa to. No, otvoril si, pán poslanec, veľa tém, ale ešte teda raz k tej obvyklej výške nájmu, kde si teda povedal, že to je tá jediná vec dobrú, ktorú sme urobili. No, urobili sme tých vecí dosť, možno neboli všetky skvelé, ale využívam tento priestor aj na to, aby som poďakoval svojim spolupracovníkom, ktorí skvelí boli. Prišli slúžiť a urobili veľa dobrého a je to vec, ktorá možno nebývala až taká tradičná, že prišli naozaj bojovať za zásadnú zmenu pri správe krajiny v duchu slušnosti. A čo sa týka toho obvyklého, obvyklej výšky nájmu, tak ešte raz využívam túto možnosť, aby som zdôraznil to, čo tu už aj zaznelo aj ústami pani generálnej riaditeľky a čo si povedal aj ty, jednoducho bola to povinnosť nielen podľa Bruselu a podľa ducha spravodlivosti a logiky, ale aj podľa zákona. My sme vlastne museli napraviť protizákonný stav, ktorý sme zdedili, a tých protizákonných stavov bolo požehnane dosť a toto bol jeden z nich. Čo sa týka toho tvojho pohľadu na tie krajinné prvky, tak opäť to vysvetlím. Tie krajinné prvky, ktoré máme, od solitérnych stromov až po remízky a rybníky, jazerá, cesty a aleje, vetrolamy a tak ďalej, tie, ktoré sú, tak na tie pôdohospodár dostáva v duchu spoločnej poľnohospodárskej politiky nejakú dotáciu. Nie je významná, môžeme sa o tom baviť, čo sme zdedili, pretože teraz sa budú nastavovať parametre novej SPP-čky. Ale tu je podstata inde. My jednoducho máme krajinu vyprahnutú, my máme málo tých krajinných prvkov. My potrebujeme tie krajinné prvky dostať do krajiny. Na to musia prísť krajinní architekti, ktorých sme doteraz zaznávali, boli tam len akýmsi takým príveskom. Tí povedia, kde treba z hľadiska krajiny tieto prvky vložiť. V rámci komasácií sa tie pozemky nastavia tak, aby tieto pozemky slúžili tým novým krajinným prvkom. A tam aj tá možnosť prejsť pod vlastníctvo obcí je veľmi správna, pretože obec sa postará o tieto pozemky... (Prerušenie vystúpenia časomerom.)
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 145, za 80, zdržalo sa 65 poslancov. Návrh sme schválili.
Glváč, Martin, podpredseda NR SR (2017-09-11):
Ďakujem, vyhlasujem všeobecnú rozpravu za skončenú. Pán navrhovateľ?
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 136 prítomných, 87 za, 9 proti, 39 sa zdržalo, 1 nehlasoval. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa chce niekto do tejto rozpravy prihlásiť. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Teraz pristúpime k hlasovaniu o návrhu zákona ako o celku. Prosím, pán spravodajca, uveďte odporúčanie gestorského výboru.
M. Číž, poslanec: (2003-11-04):
Z. Martináková, podpredsedníčka NR SR: V rozprave ešte vystúpi pán poslanec Mitrík. Pán poslanec Mitrík je posledný prihlásený do rozpravy k tomuto bodu programu. Nech sa páči, pán poslanec. Prosím o väčší pokoj v rokovacej sále. Ďakujem, páni kolegovia. K. Mitrík, poslanec: Vážená pani predsedajúca, vážený pán minister, kolegyne, kolegovia, odznelo tu množstvo názorov, námetov, pozmeňujúcich návrhov. Ja vás nebudem zdržiavať svojím vystúpením, snáď len na margo celej reformy chcem povedať, že reforma je potrebná a reforma je proces, ktorý nebude nikdy uzavretý tak, ako tu bolo spomínané, že prebieha od roku 94, ona bude aj naďalej prebiehať, pretože je potrebné vytvárať pre občana také podmienky ktoré by jemu najviac vyhovovali. Samozrejme, že bolo tu mnoho, by som povedal, takej nostalgie, alebo veľa nostalgie za starým stavom, za integrovanou štátnou správou. Mohol by som z praktických skúseností, svojich, povedať, koľko negatív tento model prinášal, keď tento, dá sa povedať, dosť centralistický model na okresoch cestou najvyššieho predstaviteľa okresu, ktorý mal mnoho teda právomocí a aj právomocí takých, ktoré nemal, využíval vo vzťahu k svojim podriadeným a tak ovplyvňoval výkon štátnej správy. Dovoľte, aby som predniesol pozmeňujúci návrh k vládnemu návrhu zákona o krajských úradoch a obvodných úradoch a zmene a doplnení niektorých zákonov. Navrhujem v § 3 ods. 3: „Krajský úrad môže na výkon niektorých činností štátnej správy so súhlasom ministerstva zriadiť pracovisko obvodného úradu v obciach, ktoré sú uvedené v prílohe č. 2 a určiť jeho územný obvod“. Odôvodnenie. Zákon zveruje krajskému úradu právomoc, aby so súhlasom ministerstva vnútra mohol zriaďovať pracoviská obvodných úradov a určovať ich územné obvody. Krajský úrad však môže zriadiť pracovisko obvodného úradu len v obci, ktorá je uvedená v zozname obcí, ktorý tvorí prílohu č. 2 tohto návrhu zákona. Ďakujem. Z. Martináková, podpredsedníčka NR SR: Pán poslanec Mitrík bol posledný prihlásený do rozpravy. Vyhlasujem rozpravu za skončenú. Pán minister, chcete sa vyjadriť k tomu, čo odznelo v rozprave? Nech sa páči, máte slovo.
Paška, Pavol, poslanec NR SR (2011-09-08):
Ďakujem pekne. Pán podpredseda, naozaj som nechcel nič iné, len zaujať stanovisko. Nevidím dôvod, aby vy, ktorí sa chválite už viac ako rok tým, akí ste demokrati, ale už sme to tu zažili, čo všetko sa tu deje, nie ste schopní ani len umožniť opozícii, aby povedala svoj názor. Chcel som sa vyjadriť len a len k procedúre, pán podpredseda. Nič som nechcel. Považujem to za veľmi korektné, ale je mi to veľmi ľúto, lebo pán doktor Kalist, poslanec SaS, evidentne manipuloval s kartami a ja chcem požiadať, aby záznam z videokamier bol zverejnený, či pán poslanec manipuloval s kartami kolegov. Ďakujem veľmi pekne. (Potlesk.)
Dostál, Ondrej, poslanec NR SR (2019-04-05):
Tým, že sa pán minister prihlásil do, teda prihlásil k vystúpeniu, tak, tak znova otvoril rozpravu. Keby ste, pán predsedajúci, neuzavreli rozpravu, tak pán minister mohol vystúpiť na záver rozpravy, na to, samozrejme, má právo, bolo by na neho možné reagovať faktickými. Ale podľa § 35, ktorý upravuje skončenie rozpravy, ak sa člen vlády ujme slova po skončení rozpravy a pred hlasovaním, otvára sa tým rozprava znova. Čiže musíte dať teraz možnosť prihlásiť sa aj poslancom, keďže ste otvorili rozpravu. (Reakcia z pléna.) No tak ešte sa, ešte sa neudiala, ale však všetci mu chceme dať slovo, to samozrejme. Len má to tie dôsledky, že keď sa ujme slova, tak by mala byť možnosť prihlásiť sa znova do rozpravy, keďže pán minister... (Reakcie z pléna.)
Kočiš, Eduard, poslanec NR SR (2022-03-30):
Veľmi pekne ďakujem za slovo, pán predsedajúci. Pán minister Mikulec, toľko populizmu a toľko demagógie, koľko ste zhrnul vo svojom úvodnom slove, jednoducho nie je možné ani vidieť, ani počuť. Vy budete rozprávať niečo, že štát pomáhal dobrovoľníkom? Pán minister Mikulec, prvé dva dni som strávil na Uliči a na Ubľi a potom s kolegom Mazurekom celý víkend skoro sme presedeli na Vyšnom Nemeckom. My sme videli, ako tam Paťo Magdoško organizoval dobrovoľníkov, ako tam organizoval stany. Vy ste neboli schopní zabezpečiť jeden stan, ktorý by bol vyhrievaný. Vy ste neboli schopní zabezpečiť za štyri dni na Uliči a na Ubľi 50-litrovú konvicu s horúcim čajom. Vy ste neboli schopní podať pomocnú ruku organizáciám, ako sú Maltézski rytieri, cirkevné organizácie, dobrovoľné organizácie, ako sú kuchári bez hraníc. Títo ľudia tam varili za vlastné prostriedky. Kamaráti, kamarátky im tam nosili proviant, aby jednoducho mohli variť. Ľudia z celého Slovenska sa sťahovali na hranice a vláda celý týždeň spala. Vy budete niečo rozprávať, že nezlyhal štát? Jednoducho okresné organizácie vašich buniek v Michalovciach, Sobranciach, v Humennom, vo Vranove tam mali byť nastúpené ako také ovce, keď už vás sledujú ako pastiera, ale tam nebol nikto. Prednostovia okresných úradov spali na vavrínoch. Ani jeden tam nebol. Stále sa budete vyhovárať? Zdevastovaná civilná obrana. Ale vy sa nevyhovárajte na zdevastovanú civilnú obranu. Jednoducho pol roka ste už vedeli, že k takejto situácii môže dôjsť. Čo ste robili? Spali ste jednoducho. A teraz sa tu budete obhajovať, že nejakým zázračným spôsobom štát pomáha? Tridsaťpäť policajtov na jedného utečenca a výsledok je žiaden. Proste cirkus Humberto toto, čo vy vystrájate na celých hraniciach. Teraz sa tá migračná kríza už zastavila a jednoducho ideálny čas na robenie kšeftov, aby nejaký cirkevný, nejaký poskok od Hegera dostal takýto kšeft, to sa môžte hanbiť!
Lehotský, Tomáš, poslanec NR SR (2021-01-29):
Ďakujem, pani Pleštinská, za príspevok. Áno, v tomto máte, samozrejme, pravdu a tu nadviažem aj na to, čo povedal pán Osuský, že my dávame možnosť tým mestám a obciam riešiť tú situáciu. Dostávajú do rúk nástroj a áno, nie každý to bude vedieť využiť, či už kvôli tomu, že teda nebude záujem, alebo či už kvôli tomu teda, že tam nie je ten personál. Áno, je možné, že to teda nový stavebný návrh od pána Holého riešiť bude, v tejto chvíli ja ho nepoznám a aj keď som riešil tieto veci s ministerstvom dopravy, tak sme si povedali, že nebudeme čakať, lebo ak aj príde v čo najkratšej dobe, tak ten stavebný zákon teda bude platiť s nejakou, samozrejme, odlukou časovou, takže som presvedčený, tento problém je potrebné riešiť teraz. Ale súhlasím s tým, čo hovoríte a kľudne, však máme teraz čas, môžme si sadnúť a môžme prebrať nejaké možnosti, ktoré by umožňovali reagovať na to, čo ste hovorili, zjednodušiť to aj pre tie obce, ale nie som si istý, či nájdeme niečo, hej, ale veľmi rád sa porozprávam aj o tomto.
M. Hort, podpredseda NR SR: (2007-09-11):
Postaviť sa zlu je naša povinnosť. V záujme života i v záujme zachovania našej civilizácie, ktorá sa o toto usiluje a pre ktorú je ľudský život najvyššou hodnotu. Pripomínajúc si pamiatku obetí teroristov z 11. septembra 2001, je našou povinnosťou opätovne si potvrdiť naše odhodlanie postaviť sa proti zlu násilia, terorizmu a nenávisti. Vážení páni poslanci Národnej rady Slovenskej republiky, dovoľte mi požiadať vás, aby sme si spoločne v súvislosti s týmto smutným a tragickým výročím uctili pamiatku obetí tejto tragédie symbolickou minútou ticha. (Minúta ticha.) Ďakujem pekne.
Hlina, Alojz, poslanec NR SR (2015-11-20):
Ďakujem veľmi pekne. Kolega Štefan Kuffa, musím ťa sklamať. V zásade poslanecká imunita, ktorá historicky vznikla kvôli niečomu, bola využívaná v slovenských pomeroch, že keď chytili ožratého poslanca alebo že páchal priestupky, že odmietol fúkať alebo odmietol zaplatiť pokutu, a tá zostala, by si neveril. Tuná chlapci zo SMER-u mávajú diplomatickými pasmi, keď ich chytia policajti. Mávajú diplomatickými pasmi, keď ich chytia policajti (ruch v sále). A to poviem, využijem túto faktickú poznámku na to: mám rozklad z diplomatického protokolu MZV a upozorňujem všetkých poslancov, ktorých, keď ich chytia pri páchaní dopravného priestupku a začnú policajtovi mávať diplomatickým pasom, že zneužívajú diplomatický pas, a policajt, ktorý vám neudelí pokutu, čo to je, jak je to, porušuje ten zákon o verejnom činiteľovi. Prosím vás, už nemávajte policajtom pred nosom diplomatickým pasom, keď prekročíte rýchlosť. Viacerí. Vážení kolegovia, ešte k tomu príde, ešte to bude možno niekoho zaujímať, by ste neverili, kto z vás a ja by som aj teraz vedel povedať tie mená, ale netrpím tou chorobou, že označím, označím, keď to neviem dokázať (ruch v sále). Ale keď to budem vedieť dokázať (ruch a piskot v sále), ale, vážení, vážení, prosím vás pekne, v dobrom, berte to ako dobré upozornenie, berte to ako dobré upozornenie, že nemávajte diplomatickými pasom vtedy, keď z vás razí jak zo suda, a nemávajte diplomatickým pasom vtedy, keď prekročíte rýchlosť. Dobre? V dobrom vám to hovorím.
F. Devínsky, poslanec: (2002-10-15):
I. Presperín, doterajší podpredseda NR SR: Tomáš Galbavý.
Verešová, Anna, poslankyňa NR SR (2016-06-21):
Ďakujem za slovo. Podporujem kolegu Budaja v tom, čo povedal. My si musíme ako poslanci uvedomiť, že ľudia nás čakajú v teréne. Aj nám vo výbore pre ľudské práva a národnostné menšiny nebolo vyhovené vykonať poslanecký prieskum v prípade maloletého Marka, vraj netreba. Ľudia na nás naozaj čakajú v teréne. Práve týmto návrhom zákona si prikladáme prácu. Chceme pracovať, chceme počúvať ľudí a možno aj potom aj tie rozpravy by vyzerali práve tu v pléne inak. My nesmieme zostať iba v tejto budove, v tomto parlamente, lebo naozaj sme potom odtrhnutí od reálneho života, tak veľmi podporujem prijatie tohto zákona, návrhu zákona a povzbudzujem naozaj všetkých nás poslancov, aby sme ešte viac pracovali, ešte viac počúvali ľudí, chodili medzi ľudí, pretože oni nás čakajú. Ďakujem.
L. Miklós, poslanec: (2009-12-04):
Druhá vec je, že zasa v tom istom v recesnom duchu, možnože povzbudzujúca môže byť ešte jedna vec, že je to na trojhranici a že to bude postihovať aj Rakúsko, aj Maďarsko, možnože Maďarsko by som mal podčiarknuť. A tretia vec je trošku vážnejšia, že keď ja takto argumentujem na ochranu prírody, tak tiež niekedy dosahujem presne opačný účinok, keď ja hovorím, že no tak tie padnuté stromy, tak nech to rovno začne počítať, že koľko je to kubíkov, koľko je z toho peňazí a tak ďalej atď. Takže mne sa, samozrejme, tvoja argumentácia páčila, len možnože to dosiahne aj, že to povzbudí mnohých. Ďakujem.
Hirman, Karel, minister hospodárstva SR (2022-11-10):
Vážený pán predsedajúci, vážené pani poslankyne, vážení páni poslanci, vážený pán podpredseda parlamentu pán Blanár, nie je to téma novely zákona, ktorý tu predkladám, ale keďže ste ju otvorili, musím sa k tomu vyjadriť. Je, myslím, všeobecne známe z môjho cévečka, že od roku 1988 som osobne strávil na východ od našich hraníc, teda od mojich štúdií v Moskve, veľmi podstatnú časť svojej kariéry. Budem osobný. Mám tam veľmi veľa priateľov, rodinu, ten vývoj sledujem nie cez internet, sledujem to osobne. Osobne sa ma dotýka aj ako občana Slovenskej republiky. A teraz aj ako ministra tejto vlády. V pondelok som bol zatiaľ naposledy v Užhorode na podnikateľskom fóre, ktoré bolo, ale je súčasťou medzivládnej komisie medzi Slovenskou republikou a Ukrajinou. Neviem, kto z vás, koľkokrát bol vôbec na Ukrajine alebo povedzme v Užhorode, ktorý je skutočne rovno na hranici so Slovenskou republikou, 100 kilometrov od Košíc. V Užhorode sa nestrieľa, v Užhorode majú elektrinu, ale ak prídete na oblastnú administráciu, teda krajský úrad, všade sú vojaci, vrecia a obranné palebné postavenie pri vchodu do budovy. Toto je realita Ukrajiny, toto je realita, ktorá je na našich hraniciach. Ukrajina nenapadla Ruskú federáciu, ani meter štvorcový z územia Ruskej federácie nebol obsadený Ukrajinskou armádou. Je to presne naopak. Vojna tam nezačala 24. februára tohto roku masívnym útokom o piatej hodine stredoeurópskeho času ruskou armádou. (Zaznenie gongu.) Vojna začala vo februári 2014... (Prerušenie vystúpenia predsedajúcim.)
B. Bugár, podpredseda NR SR: (2005-05-17):
(Prerušenie rokovania o 19.03 hodine.)
Jasaň, Viliam, poslanec NR SR (2010-09-09):
Ďakujem pekne, pán predsedajúci. Vážený pán kolega Glváč, myslím si, že súhlasím s vami, že predkladateľom ani tak nejde o obsah tohto zákona, ale ako o čas, kedy bol podaný a kedy sa o ňom diskutuje. Teda je to len naozaj politický populizmus. A ak by ste to mysleli s tým obsahom zákona naozaj vážne, tak kľudne by ste počkali na referendum, predložili tento návrh zákona na budúce rokovanie ctenej snemovne, kde by sme videli výsledok toho, čo občania podľa vás naozaj chcú, a mohli by sme kľudne o tom hlasovať. Čoho sa bojíte? Že ste si to len tak vymysleli pred voľbami a krátko po voľbách? A nakoniec či niekto imunitu zneužije alebo nezneužije, je to vec jeho svedomia. A hociktorý z nás ak sa dopustí akéhokoľvek priestupku alebo trestného činu, či tú imunitu má alebo nemá, sa dosť znemožní pred celým Slovenskom. Takže, o čom sa tu bavíme? Ďakujem.
Marosz, Ján, poslanec NR SR (2018-03-14):
Ďakujem za slovo. Vážený pán predsedajúci, dajte teraz hlasovať, prosím, o návrhu uznesenia Národnej rady Slovenskej republiky.
Šimko, Jozef, poslanec NR SR (2020-10-13):
Ďakujem pekne. Vážený pán predsedajúci, vážený pán podpredseda vlády, kolegyne, kolegovia, dajme si už vôbec otázku, prečo vlastne tento zákon je na svete. Ja si dovolím otvorene povedať, že do dnešného dňa opatrenia, ktoré boli prijímané od nástupu tejto novej vlády, sú proti, všetky boli protizákonné. Poukázala na to Generálna prokuratúra. Vieme veľmi dobre, že podanie na Ústavný súd SR, ktorý rozhodne, bude teda o tri dni vo štvrtok, takže chcete, nechcete, musíte v každom prípade tento zákon schváliť. Musíte to prijať, pretože v tom prípade, ak to neschválite, tak budú obrovské problémy a Ústavný súd predkladateľom určite dá za pravdu. Kolegyne, kolegovia, vy si vôbec uvedomujete, ako žijú ľudia dole na južných okresoch? Ja som z okresu Rimavská Sobota, tam je chudoba, dámy a páni, a teraz, keď vy chcete zavrieť všetky reštaurácie, fitká, kaderníctva a tak ďalej a tak ďalej, tak ja si vôbec neviem predstaviť, ako tí ľudia tam budú žiť, ale pritom v okrese Rimavská Sobota máme 18 prípadov v okrese, nie v meste, v meste je 9 prípadov. Áno, viem to presne od regionálneho, v podstate riaditeľa regionálnej správy. Ale, dámy a páni, nerobte to, neprijímajte takéto rázne opatrenia. Vysoko si vážim stanovisko a názor pána Sulíka a mám taký pocit, snáď je to jediný rozumný človek, ktorý sedí vo vláde Slovenskej republiky, ktorý vám povie otvorene, nerobte to, ekonomicky zničíte Slovenskú republiku a zničíte práve tie menej rozvinuté okresy v rámci celej Slovenskej republiky. Dámy a páni, ak sa pamätáte pred dvomi mesiacmi sme prijímali zákon, kde sme v podstate prijali, že budeme sledovať našich občanov za pomoci mobilov. Čo sa stalo? Dneska dúfam, už nám uznáte, že mali sme pravdu, pretože je to všetko o ničom. Regionálne úrady verejného zdravotníctva to nevedia vykonávať. Ďakujem pekne.
Figeľ, Ján, podpredseda NR SR (2014-04-01):
Páni poslanci, dáma a páni, budeme pokračovať v popoludňajšom rokovaní deviateho dňa 33. schôdze Národnej rady Slovenskej republiky prvým čítaní o návrhu poslancov Lászlóa Sólymosa, Bélu Bugára, Eleméra Jakaba a Árpáda Érseka na vydanie zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov. Tento návrh zákona je pod tlačou 828 a návrh na jeho pridelenie na prerokovanie do výborov je v rozhodnutí č. 817. Teraz dávam slovo poslancovi Árpádovi Érsekovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Lászlóa Sólymosa, Bélu Bugára, Eleméra Jakaba a Árpáda Érseka na vydanie zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov , tlač 828.)
Kotleba, Martin, poslanec NR SR (2019-10-24):
Takže ja už by som mal naozaj faktickú poznámku k vystúpeniu pána kolegu. A to na tú jeho časť, kde spomínal, že čo s týmito deťmi, ako buď keď pôjdu na tú základnú školu, alebo teda v tom bežnom živote, že, že ako teda ich odlúčiť od tých detí očkovaných. Takže ja len dúfam, že možnože v budúcnosti nepríde aj ministerstvo zdravotníctva s novelou, kde takéto deti budú musieť byť nejak špeciálne označené alebo podobne. Ďakujem pekne.
Fecko, Martin, poslanec NR SR (2010-12-14):
Pán predsedajúci, žiadam stiahnuť bod 3 z môjho pozmeňujúceho návrhu. Sťahujem tento bod z hlasovania.
Duchoň, Daniel, poslanec NR SR (2012-06-27):
Ďakujem. Výbor pre financie a rozpočet bude zasadať zajtra o 8.30 hodine ráno. Ďakujem.
Kaník, Ľudovít, poslanec NR SR (2013-10-22):
V prvom rade by som vyslovil obrovskú výhradu, ono to nebolo na mikrofón, ale to, čo povedal pán minister, keď som odchádzal od mikrofónu. Ja do toho nevnášam žiadne etnické kritériá, pán minister, tak mi ich nevkladajte do úst láskavo. Ja tu hovorím o správaní sa, ktoré... (Reakcia z pléna.) Pán minister, neurážajte ma a veľmi pekne vás poprosím, aby ste sa mi ospravedlnili za toto, čo ste teraz povedali. Beriem to ako vážnu urážku a doklad toho, že neviete s tým hnúť, tak sa vybíjate v takýchto klamstvách. Problém je ten, vy chodíte po regiónoch? Ja chodím. To sa týka absolútne všetkých. Toto sa týka absolútne všetkých. A, pani Šedivcová, pre vás je normálne, aby 14-ročné deti začali rodiť? To je tá mladá rodina, ktorá sa má potešiť? A povedal som ja vo svojom vystúpení alebo vo svojich návrhoch, že táto dávka sa má zrušiť alebo znížiť? Zobral som ja alebo navrhol som zobrať nejakej chudobnej rodine túto dávku? Alebo som povedal, že táto dávka má ísť zodpovedným rodičom, ktorí sa snažia a pracujú, aspoň jeden z nich? A, Vilo Jasaň, čo si ty povedal, tá osamelá matka nemôže predtým pracovať, ako porodí to dieťa? To znamená, jej by sa takisto neublížilo ani trošku, tým zodpovedným matkám, tým zodpovedným matkám, ale my vychovávame k nezodpovednosti. Vy vychovávate k nezodpovednosti konzervovaním tohto stavu. A veľmi dobre vieš, Vilo, že ja som tento systém práveže napravil a vy ste ho pokazili. Vy ste ho pokazili a odvtedy sa nám to tu kazí a vy jednoducho sa skrývate za pseudohumanistické reči, za obviňovanie z rasizmu, z etnického nejakého nazerania na veci, lebo s tým neviete hnúť. Naozaj sa môžete hanbiť.
Jurinová, Erika, podpredsedníčka NR SR (2014-11-08):
Pán poslanec Miškov.
Jurinová, Erika, podpredsedníčka NR SR (2014-05-16):
Pani kolegyňa, prepáčte, tak ako ste predpokladali, asi nestihnete. Alebo teda? Je štrnásta hodina.
Šalitroš, Radomír, poslanec NR SR (2023-12-06):
Vážený pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 80, v skrátenom legislatívnom konaní.
Brocka, Július, poslanec NR SR (2015-04-17):
Pán Blanár, vy, bývalý dlhoročný riaditeľ marketingu vo Váhostave, vo Váhostave Širokého, vy svojím vystúpením nemôžete nikoho prekvapiť. Ja tu v tejto chvíli nebránil Figeľa, tak ako ste vy bránili Širokého. Ja tu teraz bránim tých chudákov, nešťastných, na úkor ktorých Široký zbohatol. A pýtate sa, že prečo nám nevadilo, že pri iných reštrukturalizáciách sme neprotestovali, keď bolo 15 percent? Lebo sú tu na Slovensku aj takí podnikatelia, nešťastní, ktorí zbankrotovali, chudáci, ale dneska ľudia vidia, že Široký nakupuje nehnuteľnosti v Karibiku. Tá jeho posledná nehnuteľnosť za 13 mil. eur. Uvedomujete si, koľko je to miliónov v korunách? Štyristo miliónov slovenských korún! A tento gauner chce dať 15 % živnostníkom?! Vy, Blanár, ak sa máte za kresťana. Veď nevyplatená mzda je do neba volajúci hriech! Vy sa nehanbíte? A vy tu budete obhajovať Širokého?! Spamätajte sa smeráci, veď to je aj o vás. Vy tu máte reprezentovať sociálnu demokraciu. Veď dneska tu viac bráni sociálnu demokraciu liberál. Nehanbíte sa.? Už ako vám to máme povedať? Alebo vy chcete naozaj, aby vám prišli všetci tí ľudia povedať na Slovensku, čo to vidia? Veď sa ku vám nebude chcieť nikto priznať. Veď vy už budete naozaj ako HZDS. To je teraz tak rýchly ten vývoj, žijeme v tak turbulentnej dobe. Vy si to neuvedomujete, že Široký sa na vás vykašle? Veď on tie nehnuteľnosti v Karibiku potrebuje, aby tam utiekol, aby sa tam skryl aj pred vami, a bude sa tam smiať na pláži vám. A to vám chceme pripomenúť. Ešte od vás má niekto odvahu... (Vystúpenie prerušené časomerom.)
E. Kukan, minister zahraničných vecí SR: (2001-09-12):
J. Migaš, predseda NR SR: Ďakujem podpredsedovi vlády a ministrovi zahraničných vecí za aktuálnu informáciu k udalostiam v Spojených štátoch amerických. Predseda výboru zvoláva brannobezpečnostný výbor počas obedňajšej prestávky. Panie poslankyne, páni poslanci, budeme pokračovať v prerušenej zlúčenej rozprave o návrhoch vlády na skrátené legislatívne konanie o vládnych návrhoch zákonov týkajúcich sa reformy verejnej správy. Ide o tlače 1161, 1163, 1164, 1165, 1166 a 1167. Do rozpravy je písomne ešte prihlásený poslanec Fico, ktorému odovzdávam slovo. Ďakujem podpredsedovi vlády a ministrovi zahraničných vecí za účasť na bode rokovania Aktuálna situácia v Spojených štátoch amerických. Nech sa páči, pán poslanec Fico. I. Presperín, podpredseda NR SR: Pán poslanec, ešte mi dovoľte jednu poznámku. Prosím všetkých spravodajcov, ktorí pracovali pri zákonoch, ktoré boli prerokované a neboli odhlasované, Bajan, pán poslanec Bajan, pán poslanec Farkas a ďalší, aby prišli do rokovacej sály, po rozprave k tomuto zákonu budeme potom hlasovať o skrátených konaniach. Ďakujem. Pán poslanec Fico má slovo.
V. Faič, poslanec: (2007-02-07):
A potom nie je mi celkom jasné, ak ste tu spomínali docenta Fogaša, ktorý je súkromná osoba od roku 2002 a jeho verejné účinkovanie bolo naposledy na stoličke, ktorá bola vedľa vás vo vláde Slovenskej republiky, čo to má spoločného s touto garnitúrou, ktorá tu sedí? Považujem ho aj teraz za súkromnú osobu a celú kauzu za jeho súkromnú advokátsku prax. Ďakujem.
Blanár, Juraj, podpredseda NR SR (2022-05-04):
Ďakujem, pán spravodajca. Otváram rozpravu. Konštatujem, že písomnú prihlášku som neobdržal pred otvorením tohto bodu, takže dávam možnosť prihlásiť sa ústne do rozpravy. Konštatujem, že nikto sa nehlási do rozpravy, preto vyhlasujem rozpravu za uzavretú. Pán navrhovateľ asi nemá v úmysle dávať záverečné stanovisko, tak poprosím pána spravodajcu, aby ohlásil termín hlasovania o tomto návrhu.
Baláž, Radovan, poslanec NR SR (2017-05-19):
Ďakujem pekne za slovo, pán predseda. V rozprave nevystúpil žiadny pán poslanec, preto dajte, prosím, hlasovať o tom, že Národná rada berie na vedomie Správu o výsledku hospodárenia Národnej banky Slovenska za rok 2016.
J. Vaľová, poslankyňa: (2007-05-15):
Vystúpiť na dnešnej schôdzi Národnej rady k uvedenému vládnemu návrhu zákona ma určil Výbor Národnej rady Slovenskej republiky pre sociálne veci a bývanie na svojej 13. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní túto informáciu. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Návrh zákona vychádza z princípov zakotvených v Programovom vyhlásení vlády Slovenskej republiky v záujme zvýšenia stability sociálneho prostredia. Vláda podporuje bipartitný sociálny dialóg medzi zamestnávateľmi a odbormi. Návrh zákona vychádza z uplatňovania hospodárskeho a sociálneho práva zakotveného v čl. 36 Ústavy Slovenskej republiky týkajúceho sa práva na kolektívne vyjednávanie. Predložený návrh zákona je v súlade s Ústavou Slovenskej republiky a ďalšími všeobecne záväznými právnymi predpismi a medzinárodnými zmluvami. Dámy a páni, s ohľadom na oprávnenie, ktoré pre mňa ako spravodajcu vyplýva z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave prerokuje uvedený návrh v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 278 z 24. apríla 2007 prideliť návrh zákona (tlač 278) na prerokovanie, a to Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby ho prerokovali výbory, ktorým bol uvedený návrh pridelený, v lehote do 18. júna 2007 a gestorský výbor v lehote do 19. júna 2007. Ďakujem, pán predsedajúci, skončila som. Prosím, otvorte rozpravu.
Grendel, Gábor, podpredseda NR SR (2021-06-15):
Pán poslanec Marek Kotleba.
Gál, Gábor, minister spravodlivosti SR (2019-06-24):
Ďakujem pekne za slovo, pán podpredseda. Vážené dámy, vážení páni, dovoľte, aby som vám predložil v druhom čítaní návrh zákona označený ako parlamentná tlač 1454, ktorý je teraz pod rímskou jednou, je návrh zákona, ktorým sa mení a dopĺňa zákon č. 153/2001 Z. z. z prokuratúry a v znení neskorších predpisov, čl. 2 návrh zákona, ktorým sa mení a dopĺňa zákon č. 154/2001 o prokurátoroch, právnych čakateľoch prokuratúry v znení neskorších predpisov. Primárnym cieľom navrhovanej novelizácie zákona 153 aj 154 je vytvorenie legislatívnych predpokladov pre riadne fungovanie Európskej prokuratúry a efektívny výkon jej právomocí na území Slovenskej republiky, ako aj legislatívnych predpokladov pre kvalitné zastúpenie Slovenskej republiky v Európskej prokuratúre prokurátormi dočasne pridelenými na výkon funkcie európskeho prokurátora a európskeho delegovaného prokurátora, prípadne aj hlavného európskeho prokurátora. My sme pristúpili k Európskej prokuratúre, vlastne teraz dávame právny rámec. Na jeseň sme prijali zákon, na základe ktorého by sme mali zvoliť našich európskych prokurátorov, bohužiaľ, ten proces ešte stále nie je ukončený, ale toto je vlastne ten právny rámec, ktorý by vedel nastoliť ten stav, aby tá európska prokuratúra mohla fungovať aj v rámci nášho právneho poriadku. Ide o zásadný zásah do suverenity štátu v oblasti trestného práva hmotného, ako aj do pôsobnosti orgánov vymožiteľnosti práva Slovenskej republiky. Prokurátori Európskej prokuratúry budú mať v týchto veciach právomoci viesť nezávislé vyšetrovanie a podať obžalobu na príslušný slovenský súd procesným postupom podľa vnútroštátneho práva Slovenskej republiky. Európsky delegovaný prokurátor bude navyše pôsobiť v duálnom režime, t. j. okrem úloh Európskej prokuratúry bude môcť paralelne plniť aj úlohy Úradu špeciálnej prokuratúry. V záujme riadneho plnenia úloh je potrebné upraviť pravidlá spolupráce, zdieľanie informácií, prístup do informačných systémov medzi orgánmi prokuratúry Slovenskej republiky a Európskou prokuratúrou, čo je riešenie najmä v novele zákona o prokuratúre. Európsky prokurátor bude, euro..., prokurátori, budú pôsobiť aj prokurátori – zástupcovia Slovenskej republiky v pozícii európskeho prokurátora, európskych delegovaných prokurátorov, v prípade aj hlavne európskeho prokurátora. Je potrebné uviesť pravidlá vo vzťahu, status slovenských prokurátorov, ktorí budú dočasne pridelení na výkon funkcie európskeho prokurátora, s tým, že vlastne všetky tie zmeny, ktoré sú navrhnuté, sú determinované s týmto novým statusom. Poprosím vás o podporu tohto návrhu zákona. Ďakujem pekne.
Šuteková, Miriam, poslankyňa NR SR (2021-05-11):
Vážený pán kolega a ostatní kolegovia, ja si myslím, že my sa v zásade v tej téme všetci zhodujeme, ale ak si všímate túto diskusiu od začiatku, ktorí tu sedíte, mňa vyrušuje jedna vec, ktorá sa podsúva vo viacerých rečníckych príspevkoch. Ja rozumiem tomu, že je to hlavne zo strany SMER-u a HLAS-u, len ma prekvapuje, že to ide teda aj od, zo spodných lavíc, že bez komory potopa, že bez komory zanikne poľovníctvo, že, že bez komory tu nastane nejaký absolútny chaos. Mňa naozaj táto myšlienka vyrušuje, pretože reformy sú o tom, že bolia, a ja som aj v svojom rečníckom príspevku hovorila, že proste my sa bavme o tom, že akým spôsobom pomôcť, a nepodsúvajme ten, ten lobistický taký moment, že iba týmto spôsobom sa to dá. Ja nie som proti nej, to som už povedala aj v svojom príspevku, aj som povedala, že ako si to predstavujem, len, len toto ma naozaj vyrušuje, tento moment, ktorý sa tu snažíte akoby dostať do toho celého povedomia, ktoré tu je. A áno, preto vznikla aj tá petícia, pretože akonáhle ten hlas komory, ako si to ona predstavuje, že to bude, nie je vyslyšaný možno v tej pracovnej skupine, tak je zle, ale veď, veď tých poľovníkov je veľa, to nie je len o komore.
B. Bugár, podpredseda NR SR: (2004-03-11):
Otváram rozpravu a dávam slovo pánovi poslancovi Ondriašovi, ktorý ako jediný sa prihlásil písomne do rozpravy k tomuto bodu. Nech sa páči. K. Ondriaš, poslanec: Vážený pán predsedajúci, dámy a páni, mám pár poznámok k návrhu na  rozšírenie priestoru pôsobenia jednotky ozbrojených síl Slovenskej republiky v operácii KFOR, je to tlač 587. V návrhu na rozšírenie priestoru sa hovorí, že je potrebné zrušiť národné obmedzenie vojenských jednotiek, ktorými členské a partnerské krajiny prispievajú do operácií SFOR a KFOR. Inými slovami, národné zloženie vojenských jednotiek a ich národné velenie SFOR a KFOR nevyhovujú vedeniu NATO. Z predkladaného návrhu vyplýva, že im vyhovuje, aby národnosť v týchto jednotkách nehrala žiadnu úlohu, aby každá jednotka bola mnohonárodná a aby v každej jednotke na rôznych postoch velenia mohol byť príslušník akejkoľvek národnosti. Bol by som rád, keby v správe k návrhu na rozšírenie priestoru pôsobenia jednotky ozbrojených síl Slovenskej republiky bolo uvedené súčasné národnostné zloženie vo vrcholových orgánoch NATO a predpokladané národnostné zloženie vo velení KFOR. V návrhu na rozšírenie priestoru sa ďalej hovorí, že rozhodnutím ministrov obrán členských krajín NATO z decembra 2003 bude vytvorený spoločný operačný priestor v Bosne a Hercegovine, v Kosove a v Macedónsku. Samozrejme, pôsobnosť našej vojenskej jednotky sa bude platiť z peňazí daňových poplatníkov, občanov Slovenska. Je pravdepodobné, že toto bude jedným z hlavných poslaní slovenských vojakov v NATO v budúcnosti. Nerozumiem, prečo ministri obrán členských krajín NATO sa neobmedzujú na zaistenie obrany členských štátov, ale sa zaoberajú rozširovaním pôsobnosti NATO na územiach, ktoré nie sú členmi NATO a ani členské štáty NATO neohrozujú. Bojím sa, že v budúcnosti sa operačný priestor NATO rozšíri až na také veľké územie, že Slovenská republika nebude mať dostatok obyvateľov a ekonomika Slovenska dostatok peňazí, aby ho mohla chrániť. Preto Komunistická strana Slovenska nesúhlasí so zrušením národného obmedzenia vojenských jednotiek v KFOR a nesúhlasíme s rozšírením priestoru pôsobenia jednotky ozbrojených síl Slovenskej republiky v operácii KFOR na spoločný operačný priestor na Západnom Balkáne. Ďakujem za pozornosť.
Poliačik, Martin, poslanec NR SR (2015-04-23):
Ďakujem. Alojz, mne povedal jeden známy minulý týždeň, keď sme sa tak rozprávali o posledných sto rokoch na tomto území, že čo čakať od krajiny, ktorá sto rokov vyvražďuje a vyháňa svoju vlastnú inteligenciu. Ja to tak čierne nevidím, ale niečo pravdy na tom bude. Desaťtisíc najlepších slovenských študentov každý rok odchádza do zahraničia, do Čiech, do iných krajín a väčšina z nich sa nikdy nevráti. Štyridsať rokov bola inteligencia vyvražďovaná v rámci komunistického režimu, a to znamená, že tí, ktorí mali vychovávať za sebou ďalšiu generačnú lajnu, tu jednoducho nie sú. A koniec koncov už len to, že my sedíme v parlamente, je dôkazom, že táto krajina na tom nie je dobre, lebo ja si myslím, že my sme tak v porovnaní s nemeckým, anglickým parlamentom naozaj taká tretia, štvrtá liga, ale sme tu a tiež musíme byť nejakým obrazom tejto krajiny. Ale súhlasím s tým, že niekde sa tá strana otočiť musí. Jofo, čo sa týka tohto konkrétneho príkladu, ja si myslím, že sa nestane nič. Ak už reportáž v celoštátnej televízii, informácia na Generálnej prokuratúre a ďalšie informácie na všetkých patričných zložkách, to znamená, u policajtov, na stavebnom úrade, u starostu na Novom Meste neurobila nič, tak to krčenie plecami bude pokračovať, si myslím ja. A keď natiahne omietku pani, tak to bude vysvedčením tej situácie.
Žiga, Peter, minister hospodárstva SR (2017-04-04):
Ďakujem pekne, pán predsedajúci. Vážené panie poslankyne, páni poslanci, prajem vám dobré ráno. Dôvodom skráteného legislatívneho konania je hrozba značných hospodárskych škôd vyplývajúcich zo skutočnosti, že Úrad pre reguláciu v sieťových odvetviach, ktorý má v hospodárstve a jeho regulácii nezastupiteľnú úlohu, nie je inštitucionálne plnohodnotne zabezpečený. Preto je potrebné inštitucionálne a procesne upraviť fungovanie úradu tak, aby sa zabránilo opakovaniu situácie zo začiatku tohto roka a aby nové pravidlá pre fungovanie úradu a pravidlá pre cenové konania boli prijaté v dostatočnom časovom predstihu pred termínom predkladania cenových návrhov regulovaných subjektov. Vzhľadom na vyššie uvedené si vás dovoľujem požiadať o schválenie skráteného legislatívneho konania k predloženému vládnemu návrhu zákona. Ďakujem pekne, pán predsedajúci, skončil som.
Pfundtner, Edita, poslankyňa NR SR (2011-06-02):
Hlasujeme o bode 5 zo spoločnej správy s návrhom gestorského výboru schváliť.
Paška, Pavol, predseda NR SR (2014-03-20):
Ďakujem pekne. Pán poslanec Poliačik, len zareagujem na to, čo ste povedali, že som neprizval na rokovanie všetky politické strany. Nuž nie ja som sa netajil ani sa nebudem tajiť s tým, že na rokovanie prizývam štandardné politické strany a vás za štandardnú politickú stranu nepovažujem. A veľmi jasne to pomenúvam. Neberte to ako urážku. Dám len niekoľko príkladov tým, ktorí o tom pochybujú. Ak niekto bude politologicky robiť analýzu vášho účinkovania na slovenskej politickej scéne, tak zistí, že ste pravdepodobne a budete dlho rekordér v tom, ako po tom, čo ste dostali relatívne vysokú dôveru od občanov vo voľbách v roku 2010, najprv v osobe vášho predsedu pána Sulíka ste zdevastovali dôveryhodnosť Národnej rady, potom ste v krátkom rekordnom čase zdevastovali a rozložili vlastnú stranu, aby ste záverečným klinčekom v rekordne krátkom čase zdevastovali a položili koaličnú vládu, ktorej ste boli členmi. Veľmi radi používate výrazy diabol a anjel. Váš problém, a aj preto vás nepovažujem za štandardnú politickú stranu, je, že miesto toho anjela, ktorým by bol zrozumiteľný a nekontroverzný program ako alternatíva pre ľudí na Slovensku, vytvárate len a len obraz diabla a nepriateľa. Možno trošku u vás ten anjel je fetiš v podobe obhajoby drog a obhajoby registrovaných partnerstiev. Ale to je pre fungovanie normálnej krajiny málo. A ešte je ten ďalší nezmysel, ktorý sa tu objavil pri obhajobe vášho kandidáta na prezidenta, ako jedna strana uchopí všetko. Ale vzhľadom na čas poskytnem argumenty, že je to hlúposť, až vo svojom vystúpení. Ďakujem.
P. Paška, predseda NR SR: (2008-04-02):
(Hlasovanie.) 142 prítomných, 63 za, 77 proti, 2 sa zdržali. Návrh sme neprijali.
Ďurovčík, Emil, poslanec NR SR (2019-12-05):
Vážený pán predsedajúci, dovoľte mi predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 323/2015 Z. z. o finančných nástrojoch niektorých zákonov v znení neskorších predpisov, tlač 1817, vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu o prerokovaní vyššieho uvedeného vládneho návrhu zákona: Národná rada uznesením č. 2293 zo 4. decembra 2019 pridelila predmetný vládny návrh zákona týmto výborom: výboru pre financie a rozpočet a ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory toto stanovisko: odporúčanie schváliť, a to výbor pre financie a rozpočet a ústavnoprávny výbor. Z uznesení výborov (zaznievanie gongu) nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný vládny návrh zákona schváliť. Spoločná správa výborov bola schválená uznesením gestorského výboru č. 542 z 5. decembra 2019. Týmto uznesením ma výbor zároveň poveril za spoločného spravodajcu, aby som na schôdzi Národnej rady po rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Otvorte rozpravu.
Vaľová, Jana, poslankyňa NR SR (2021-11-11):
No. Tak chcem povedať, že keď išli hrať proti, je to veľmi dôležité, Lichtenštajnsku, tak sa nakazili štyria hráči očkovaní medzi sebou, Julian Gaber a ďalší piati hráči nemeckého národného tímu vynechali pre karanténu zápas kvalifikácie – majstrovstvá sveta. Viete, čo sa stalo? Očkovaní nakazili očkovaných. A čo sa teraz deje v Nemecku? V Nemecku vystúpili lekári a zase vám zacitujem z novín, lebo ja si myslím, že my tu chytáme mačku za chvost, a naša pandemická komisia by sa mala poučiť: „Testy na koronavírus u očkovaných ľudí sa musia výrazne rozšíriť a zaviesť plošne. Nemeckí zdravotníci požadujú výrazné rozšírenie koronových testov pre očkovaných ľudí, preto treba oveľa viac zdôrazniť, že očkovaní ľudia môžu preniesť vírus ďalej bez toho, aby sami ochoreli. Maloobchod, pohostinstvá, lekári požadujú opätovné zavedenie bezplatných rýchlotestov.“ Vážení, a my ideme dávať testy, kde sa nám očkovaní prenesú na očkovaných a neočkovaných, v čiernych okresoch zatvárame ľuďom živobytia. Pán minister, boli ste v Humennom. Povedali ste, že vy jete na obed len müsli a jogurty. Nechcem povedať, čo vám ľudia napísali pod to, keď to vyšlo na Facebooku. A potom ste išli kdesi sa najesť, ja neviem kde, ani ma to nezaujímalo, a prišli, a boli tam transparenty, že ľudia nemajú z čoho žiť, že sú pozatvárané reštaurácie. (Ruch v sále.) Pán Pročko! Že sú pozatvárané reštaurácie. Prečo ste medzi tých ľudí nešli? (Ruch v sále a zaznievanie gongu.) Nie, vy sa smejete a robíte tu cirkus, pán Pročko, vy sa zo všetkého smejete, zo všetkého! (Prerušenie vystúpenia predsedajúcim.)
Blanár Juraj, podpredseda NR SR (2021-07-02):
Hlasujeme o skrátení lehoty. Prezentujte sa a hlasujte. (Hlasovanie.) Prítomných 89 poslancov, za 77, proti 8, zdržali sa 4, všetci hlasovali. Konštatujem, že sme skrátenie lehoty schválili. Nech sa páči, pani spravodajkyňa.
Hrnčiar, Andrej, podpredseda NR SR (2019-05-09):
Ďakujem. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi.